පළාත් පාලන හා පළාත් සභා අමාත්‍යංශයේ මූල්‍ය ප්‍රතිපාදන මගින්, හොරණ ප්‍රදේශයට කාලාන්තරයක් සිටම පවතින, අඩු පාඩුවක් සපුරාලමින්, හොරණ නගර සභා මහජන පොදු වෙළෙද පොළ අලුතින් ඉදිකිරීමට කටයුතු යොදා ඇත.හොරණ නගර සභා මෙහෙයවීමෙන් ඉදි කෙරෙන මෙම යෝජිත නව පොදු වෙළෙඳ පොළ ඉදි කිරීමේදී, දැනට පවතින පැරැණි පොදු වෙළෙඳ පොළ කඩා ඉවත් කර එම ස්ථානයේම නව පොදු වෙළෙඳ පොළ ඉදි කිරීම සිදු වේ.පළාත් පාලන හා පළාත් සභා අමාත්‍යාංශය මගින් මේ සඳහා රුපියල් ලක්ෂ හතළිහක මුදලක් යෙද වේ.මෙම පොදු වෙළෙද පොළ ඉදිකිරීමේ ඉදිකිරීම් කටයුතු තව මාසයක් ඇතුළතදී ක්‍රියාත්මක වේ.හොරණ නව පොදු වෙළෙඳ පොළ ඉදිකිරීම පිළිබඳව නිරීක්ෂණ චාරිකාවක පසුගියදා , පළාත් පාලන අමාත්‍යාංශයේ ලේකම් ආර්. ආර්. කේ. රණවක මහතා හොරණ නගර සභා කාර්යාලයේ හා හොරණ නගර සභා දැනට පවතින පැරැණි පොදු වෙළෙඳ පළ භූමියේ නිරීක්ෂණ චාරිකාවක යෙදිණි.හොරණ පොදු වෙළෙඳපළ අලුතින් ඉදිකිරීමේ කටයුතු ආරම්භ කිරීමට පෙර පළාත් පාලන අමාත්‍යාංශයේ ලේකම් ආර්. ආර්. කේ. රණවක මහතා, හොරණ නගර සබා සභාපති ග්‍රැන්විල් රාජපක්ෂ මහතාද සමගින් එක්ව නිරීක්ෂණ චාරිකාවක යෙදුණි.එම අවස්ථාවට හොරණ නගර සභා සභාපති ග්‍රැන්විල් රාජපක්ෂ, පළාත් පාලන අමාත්‍යාංශයේ සැලසුම් අධ්‍යක්ෂ දර්ශන බණ්ඩාර සමරකෝන්, හොරණ නගර සභා උප සභාපති ජාලිය පුලසිංහ, නාගරික මන්ත්‍රී ඩබ්ලිව්.